Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida
(resolution, 2025-12-30)

Oʻzbekiston Respublikasining “Normativ-huquqiy hujjatlar toʻgʻrisida”gi Qonuni 18-moddasig a muvofiq, shuningdek, qonunchilik hujjatlarini oʻzaro muvofiqlashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga 1-ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Hukumatining ayrim qarorlari 2-ilovaga muvofiq oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. 1. Vazirlar Mahkamasining 1999-yil 3-sentabrdagi 414-son qarori bilan tasdiqlangan Budjet tashkilotlarini xarajatlarini moliyalashtirish (toʻlash) tartibining 29-bandida: ikkinchi xatboshi “Islom sivilizatsiyasi markazida” soʻzlaridan keyin “Oʻzbekiston Milliy teleradiokompaniyasi tizimidagi teleradiokanallarda” soʻzlari bilan toʻldirilsin; uchinchi xatboshi “Islom sivilizatsiyasi markazida” soʻzlaridan keyin “Oʻzbekiston Milliy teleradiokompaniyasi tizimidagi teleradiokanallarda” soʻzlari bilan toʻldirilsin. 2. Vazirlar Mahkamasining 2003-yil 13-fevraldagi 75-son qarori bilan tasdiqlangan Oʻzbekiston Respublikasida chakana savdo qoidalarida: a) 92-band quyidagi tahrirda bayon etilsin: “92. Qimmatbaho metallar va qimmatbaho toshlardan yasalgan zargarlik va boshqa buyumlarning chakana savdosi ushbu faoliyatni boshlaganlik haqida Oʻzbekiston Respublikasi Iqtisodiyot va moliya vazirligi huzuridagi Davlat asillik darajasi nazorati inspeksiyasiga (keyingi oʻrinlarda — Davlat asillik darajasi inspeksiyasi) yuborilgan xabarnomaning qabul qilingani toʻgʻrisidagi tasdiqnoma asosida tadbirkorlik subyektlari — yuridik shaxslar tomonidan amalga oshiriladi. Qimmatbaho metallar va qimmatbaho toshlardan yasalgan zargarlik buyumlarini ishlab chiqaruvchilar hamda affinaj korxonalar: oʻzlari ishlab chiqargan qimmatbaho metallar va qimmatbaho toshlardan yasalgan zargarlik hamda boshqa buyumlarni chakana sotish; ishlab chiqarish maqsadlarida aholidan qimmatbaho metallar va qimmatbaho toshlardan yasalgan zargarlik hamda boshqa buyumlarni, qimmatbaho metallar parchalarini, qimmatbaho va yarim qimmatbaho toshlarni xabarnomaning qabul qilinganligi toʻgʻrisidagi tasdiqnomada koʻrsatilgan manzil boʻyicha sotib olish huquqiga ega. Bunda qimmatbaho metallar va qimmatbaho toshlardan yasalgan zargarlik buyumlarini ishlab chiqaruvchilar va affinaj korxonalar qimmatbaho metallar va qimmatbaho toshlardan yasalgan zargarlik hamda boshqa buyumlarni, qimmatbaho metallar parchalarini, qimmatbaho va yarim qimmatbaho toshlarni sotib olish uchun zargarlik doʻkonlari, savdo markazlari va (yoki) komplekslarining boʻlimlari, seksiyalarida maxsus jihozlangan punktlarni (keyingi oʻrinlarda — sotib olish punktlari) tashkil qilishga ruxsat etiladi”; b) 95-bandning birinchi xatboshisidagi, 96-bandning birinchi va uchinchi xatboshilaridagi, 98-bandning ikkinchi xatboshisidagi, 102-bandning birinchi va ikkinchi xatboshilaridagi tegishli kelishikdagi “Davlat asillik darajasini belgilash palatasi” soʻzlari tegishli kelishikdagi “Davlat asillik darajasi nazorati inspeksiyasi” soʻzlari bilan almashtirilsin; v) 104-band quyidagi tahrirda bayon etilsin: “104. Qimmatbaho metallar va qimmatbaho toshlardan yasalgan zargarlik buyumlari bilan vositachilik savdosi tovarlar bilan vositachilik savdosi qoidalariga muvofiq faqat mazkur Qoidalarning 92 va 93-bandlarida koʻrsatilgan va Davlat asillik darajasi nazorati inspeksiyasiga faoliyatni boshlaganlik haqida xabarnoma yuborilgani toʻgʻrisidagi tasdiqnomaga ega boʻlgan yuridik shaxslar tomonidan savdo obyektlarida amalga oshiriladi. Chet elda ishlab chiqarilgan qimmatbaho metallar va qimmatbaho toshlardan yasalgan zargarlik buyumlarini, agar ular boʻyicha bojxona toʻlovlari amalga oshirilganligini tasdiqlovchi hujjatlar boʻlmasa, vositachilik savdosi qoidalariga muvofiq realizatsiya qilish man etiladi. Bunda ushbu tartib buxgalteriya hisobi qonunchiligiga muvofiq 2024-yil 1-sentabrga qadar rasmiylashtirilgan (kirim qilingan) zargarlik buyumlariga nisbatan tatbiq etilmaydi”; g) 107-bandning birinchi va ikkinchi xatboshilaridagi “Davlat asillik darajasini belgilash palatasi” soʻzlari “Davlat asillik darajasi nazorati inspeksiyasi” soʻzlari bilan almashtirilsin; d) 1071 va 1072-bandlar quyidagi tahrirda bayon etilsin: “1071. Qimmatbaho metallar va qimmatbaho toshlardan yasalgan zargarlik buyumlarini ishlab chiqarish huquqiga ega yuridik shaxslar va yakka tartibdagi tadbirkorlar zargarlik buyumlarini ishlab chiqarish faoliyatini boshlash toʻgʻrisidagi xabarnomada koʻrsatilgan manzil boʻyicha boshqa jismoniy va yuridik shaxslardan quyidagilarni sotib olish huquqiga ega: qimmatbaho metallar va qimmatbaho toshlardan yasalgan zargarlik va boshqa buyumlarni hamda ularning parchalarini; oltin izlovchilar usulida qazib olingan qimmatbaho metallar, qimmatbaho va yarim qimmatbaho toshlarni; Markaziy bankning qimmatbaho metallardan yasalgan tangalari va pul belgilari, standart va oʻchovli quymalarini; qimmatbaho metallardan yasalgan soatlar va ularning qismlarini; sof holdagi, shlix, plastinalardagi, sim va qum shaklidagi oltin, kumush platina va platina guruhiga kiruvchi metallar (palladiy, iridiy, rodiy, rutiniy va osmiy); ishlab chiqarish uchun moʻljallangan oltin, platina, palladiy va kumushdan yasalgan buyumlar (perchinlar, platinali laboratoriya shisha idishlari va anjomlari — tigllar, kosachalar, tigl qopqoqlari, elektrodlar shpatellar, sinov naychalari, termal konvertorlar, platina va platina rodiyli qotishmalaridan tayyorlangan termooʻzgartirgichlar va boshqalar); stomatologik mahsulotlar uchun qimmatbaho metallardan tayyorlangan disklar, shuningdek, ularning parchalarini; qimmatbaho toshlarni, ulardan yasalgan madaniy-maishiy buyumlarni va yarim qimmatbaho toshlarni; texnik olmoslarni; ishlov berilmagan qimmatbaho va yarim qimmatbaho toshlarni; kumush gardishli chinni va billur buyumlarni. 1072. Notariusning ijro xatiga ega boʻlgan lombardlar va mikromoliya tashkilotlari ixtiyorida qoladigan zargarlik buyumlari, shuningdek, ushbu buyumlarning parchalari qimmatbaho metallar va qimmatbaho toshlardan yasalgan zargarlik buyumlarini ishlab chiqaruvchi huquqiga ega boʻlgan yuridik shaxslar va yakka tartibdagi tadbirkorlar yoki affinaj korxonalarga shartnoma asosida sotilishi mumkin”; e) 1073-band oʻz kuchini yoʻqotgan deb hisoblansin; j) 1074-bandning “a” kichik bandi quyidagi tahrirda bayon etilsin: “a) zargarlik buyumlari savdosi faoliyatini boshlash toʻgʻrisida xabarnoma yubormasdan, affinaj faoliyatini amalga oshirish huquqini beruvchi litsenziyada koʻrsatilgan manzil boʻyicha boshqa jismoniy va yuridik shaxslardan quyidagilarni sotib olish huquqiga ega: qimmatbaho metallardan yasalgan zargarlik va boshqa buyumlarni hamda ularning parchalarini; oltin izlovchilar usulida qazib olingan qimmatbaho metallarni; Markaziy bankning qimmatbaho metallardan yasalgan tangalari va pul belgilari, standart va oʻlchovli quymalarini; qimmatbaho metallardan yasalgan soatlar va ularning qismlarini; sof holdagi, shlix, plastinalardagi, sim va qum shaklidagi oltin, kumush platina va platina guruhiga kiruvchi metallar (palladiy, iridiy, rodiy, rutiniy va osmiy); ishlab chiqarish uchun moʻljallangan oltin, platina, palladiy va kumushdan yasalgan buyumlar (perchinlar, platinali laboratoriya shisha idishlari va anjomlari — tigllar, kosachalar, tigl qopqoqlari, elektrodlar shpatellar, sinov naychalari, termal konvertorlar, platina va platina rodiyli qotishmalaridan tayyorlangan termooʻzgartirgichlar va boshqalar); stomatologik mahsulotlar uchun qimmatbaho metallardan tayyorlangan disklar, shuningdek, ularning parchalarini;” z) 117, 1172, 1173 va 1174-bandlar oʻz kuchini yoʻqotgan deb hisoblansin; i) 118-band quyidagi tahrirda bayon etilsin: “118. Quyidagi masalalar boʻyicha sotib olish punktlari ishini nazorat qilish: sotib olish punktlari ishining toʻgʻri tashkil etilganligi — tasarrufida ushbu punktlar boʻlgan tashkilotlar tomonidan; zargarlik buyumlarini sotish faoliyatini boshlaganlik yoki tugatganlik haqida xabarnoma yuborgani toʻgʻrisida tasdiqnomaga ega boʻlish — Davlat asillik darajasi nazorati inspeksiyasi tomonidan; hisobga olish va pul operatsiyalarini yuritish, shuningdek, nazorat-kassa mashinalari va plastik kartalardan toʻlovlarni qabul qilish uchun hisob-kitob terminallari, qonunchilik hujjatlarida nazarda tutilgan hollarda onlayn nazorat-kassa mashinalari yoki virtual kassalar qoʻllanilishi boʻyicha qonunchilik hujjatlariga rioya qilinishi — Soliq qoʻmitasi tomonidan amalga oshiriladi”; k) 1561-bandning birinchi xatboshisidagi, 1562-banddagi hamda 18710-bandning ikkinchi xatboshisidagi tegishli kelishikdagi “Davlat asillik darajasini belgilash palatasi” soʻzlari tegishli kelishikdagi “Davlat asillik darajasi nazorati inspeksiyasi” soʻzlari bilan almashtirilsin. 3. Vazirlar Mahkamasining “Respublika ixtisoslashtirilgan tibbiyot markazlari faoliyatini tashkil etish masalalari toʻgʻrisida” 2003-yil 17-martdagi 140-son qarorida: a) 2-ilovaning 8-bandidagi “Monopoliyaga qarshi kurashish qoʻmitasi hamda Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin; b) 3-ilovaning 8-bandidagi “Monopoliyaga qarshi kurashish qoʻmitasi hamda Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin; v) 4-ilovaning 8-bandidagi “Monopoliyaga qarshi kurashish qoʻmitasi hamda Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin; g) 5-ilovaning 8-bandidagi “Monopoliyaga qarshi kurashish qoʻmitasi hamda Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin. 4. Vazirlar Mahkamasining 2004-yil 8-iyundagi 264-son qarori bilan tasdiqlangan Respublika ixtisoslashtirilgan markazlari daromadlarini shakllantirishning asosiy manbalari va ular faoliyatini moliyalashtirish tartibi toʻgʻrisidagi nizomda: a) 3-bandning uchinchi xatboshisidagi “Moliya vazirligi va Oʻzbekiston Respublikasi Monopoliyaga qarshi kurashish qoʻmitasi” soʻzlari “Iqtisodiyot va moliya vazirligi” soʻzlari bilan almashtirilsin; b) 13-bandning uchinchi xatboshisidagi “Moliya vazirligi hamda Oʻzbekiston Respublikasi Monopoliyaga qarshi kurashish qoʻmitasi” soʻzlari “Iqtisodiyot va moliya vazirligi” soʻzlari bilan almashtirilsin; v) 17-bandning uchinchi xatboshisidagi “Oʻzbekiston Respublikasi Moliya vazirligi hamda Oʻzbekiston Respublikasi Monopoliyaga qarshi kurashish qoʻmitasi” soʻzlari “Iqtisodiyot va moliya vazirligi” soʻzlari bilan almashtirilsin. 5. Vazirlar Mahkamasining “Oʻzbekiston Milliy teleradiokompaniyasi tizimi xodimlari uchun yagona tarif setkasi tarmoq koeffitsiyentlarini tasdiqlash toʻgʻrisida” 2007-yil 26-fevraldagi 41-son qarorining 1-bandida: birinchi xatboshi “(koʻpaytiruvchi koeffitsiyentni inobatga olgan holda)” soʻzlari bilan toʻldirilsin; ikkinchi xatboshi quyidagi tahrirda bayon etilsin: “Oʻzbekiston 24” ijodiy birlashmasi”, “Maʼrifat” ijodiy birlashmasi”, “Sport” ijodiy birlashmasi”, “Oʻzbektelefilm” davlat muassasalari, shuningdek, “Yoshlar” ijodiy birlashmasi” aksiyadorlik jamiyati hamda Oʻzbekiston Milliy teleradiokompaniyasi markaziy apparati xodimlari uchun — 1,15 miqdorida”. 6. Vazirlar Mahkamasining 2009-yil 22-avgustdagi 245-son qarori bilan tasdiqlangan Issiqlik energiyasidan foydalanish qoidalarining 51-bandidagi “Oʻzbekiston Respublikasi Monopoliyaga qarshi kurashish qoʻmitasining hududiy organlari xulosalariga koʻra” soʻzlari “narxlarni tartibga solish organi xulosasiga koʻra” soʻzlari bilan almashtirilsin. 7. Vazirlar Mahkamasining “Giyohvandlik vositalari, psixotrop moddalar va prekursorlarni Oʻzbekiston Respublikasi hududiga olib kirish, undan olib chiqish va tranzit tarzida oʻtkazish tartibini, shuningdek ularning muomalada boʻlishi yuzasidan nazoratni takomillashtirish toʻgʻrisida” 2015-yil 12-noyabrdagi 330-son qarori bilan tasdiqlangan Oʻzbekiston Respublikasida muomalada boʻlishi taqiqlangan giyohvandlik vositalarining roʻyxatining (I roʻyxat) rus tili matnida: 53-pozitsiyaning “Naimenovaniye narkoticheskogo sredstva” ustunidan “(za isklyucheniyem rasteniya kannabis, s soderjaniyem narkoticheskogo sredstva tetragidrokannabinola do 0,2 protsentov, ispolzuyemogo v promishlennix selyax, ne svyazannogo s proizvodstvom ili izgotovleniyem narkoticheskix sredstv i psixotropnix veshestv)” soʻzlari chiqarib tashlansin; 59-pozitsiyaning “Naimenovaniye narkoticheskogo sredstva” ustuni “*visushenniy / nevisushenniy” soʻzlaridan keyin “(za isklyucheniyem rasteniya kannabis, s soderjaniyem narkoticheskogo sredstva tetragidrokannabinola do 0,2 protsentov, ispolzuyemogo v promishlennix selyax, ne svyazannogo s proizvodstvom ili izgotovleniyem narkoticheskix sredstv i psixotropnix veshestv)” soʻzlari bilan toʻldirilsin. 8. Vazirlar Mahkamasining 2017-yil 9-fevraldagi 66-son qarori bilan tasdiqlangan Tadbirkorlik subyektlarini davlat roʻyxatidan oʻtkazish tartibi toʻgʻrisidagi nizomga 4-ilovaning VIII bobi quyidagi tahrirda bayon etilsin: 9. Vazirlar Mahkamasining 2018-yil 1-maydagi 318-son qarori bilan tasdiqlangan Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi toʻgʻrisidagi nizomning 16-bandi 21-kichik bandidagi “monopoliyaga qarshi organ” soʻzlari “narxlarni tartibga solish organi” soʻzlari bilan almashtirilsin. 10. Vazirlar Mahkamasining “Chiqindilar bilan bogʻliq ishlarni amalga oshirish sohasidagi normativ-huquqiy hujjatlarni tasdiqlash toʻgʻrisida” 2019-yil 6-fevraldagi 95-son qarorida: a) 1-bandda: toʻrtinchi xatboshidan “jismoniy shaxslar soʻzlari chiqarib tashlansin”; beshinchi xatboshidan “jismoniy shaxslar tomonidan” soʻzlari chiqarib tashlansin”; b) 1-ilovada: 3-bandning ikkinchi xatboshisi quyidagi tahrirda bayon etilsin: “qattiq maishiy chiqindilarni toʻplash va olib chiqib ketish boʻyicha xizmatlar uchun majburiy toʻlovlarni toʻlash va hisobini yuritishning yagona elektron tizimi (keyingi oʻrinlarda Hisobga olishning yagona elektron tizimi deb ataladi) — qattiq maishiy chiqindilarni toʻplash va olib chiqib ketish boʻyicha xizmatlar uchun majburiy toʻlovlarni toʻlovchilar, ularning qarzdorliklari, shuningdek, toʻlangan va undirilgan majburiy toʻlovlar hisobini yuritish uchun moʻljallangan maʼlumotni kiritish, saqlash va qayta ishlashning yagona elektron tizimi”; 51-bandda: toʻrtinchi xatboshi quyidagi tahrirda bayon etilsin: “Xizmat koʻrsatuvchi tashkilot oʻzgargan hududlardagi mavjud debitor va kreditor qarzdorliklarni bartaraf etish shartlari tegishli shartnoma (bitim)larga qoʻshimcha kelishuvlarda nazarda tutiladi. Bunda faoliyati tugatilgan xizmat koʻrsatuvchi tashkilot va hudud biriktirilayotgan yangi xizmat koʻrsatuvchi tashkilot kelishuvi asosida debitor va kreditor qarzdorliklar boʻyicha Hisobga olishning yagona elektron tizimida shakllangan maʼlumotlar asosida solishtirma dalolatnoma tuziladi. Mazkur dalolatnomada undiruv (hisob-kitob) miqdori, muddatlari, shuningdek, undiruv bilan bogʻliq xarajatlarni qoplash shartlari belgilanadi.”; quyidagi mazmundagi beshinchi xatboshi bilan toʻldirilsin: “Xizmat koʻrsatuvchi tashkilot bilan tuzilgan shartnoma (bitim)larning amal qilish muddati tugagan yoki muddatidan oldin bekor qilingan hollarda xizmat koʻrsatuvchi tashkilotga biriktirilgan Agentlikning maxsus bank tranzit hisobvaragʻi yangi shartnoma (bitim) yoki qoʻshimcha kelishuv belgilangan tartibda rasmiylashtirilgunga qadar muzlatib turiladi”; 7-band “boʻyicha” soʻzidan keyin “yuridik va jismoniy shaxslar hamda yakka tartibdagi tadbirkorlarga koʻrsatayotgan” soʻzlari bilan toʻldirilsin; 20-band quyidagi tahrirda bayon etilsin: “20. Xizmat koʻrsatuvchi tashkilotlarning qattiq maishiy chiqindilarni toʻplash va olib chiqib ketish boʻyicha jismoniy va yuridik shaxslarga, shuningdek, yakka tartibdagi tadbirkorlarga koʻrsatayotgan xizmatlari uchun toʻlov (ushbu Qoidalarning 8-bandida nazarda tutilgan chiqindilarni olib chiqib ketish xizmatlari bundan mustasno) Agentlikning maxsus bank hisobvaragʻida jismoniy va yuridik shaxslarning, shuningdek, yakka tartibdagi tadbirkorlarning qattiq maishiy chiqindilarni toʻplash va olib chiqib ketish boʻyicha xizmatlar uchun majburiy toʻlovlari hisobiga jamlangan mablagʻlardan markazlashgan tartibda amalga oshiriladi. Bunda qattiq maishiy chiqindilarni toʻplash va olib chiqib ketish boʻyicha xizmatlar uchun majburiy toʻlovlar jismoniy va yuridik shaxslar, shuningdek, yakka tartibdagi tadbirkorlar tomonidan toʻlov amalga oshirilayotgan, oʻtgan oydan keyingi oyning oʻninchi sanasidan kechikmay Agentlikning maxsus tranzit bank hisobvaraqlariga toʻlanadi va uning maxsus bank hisobvaragʻida jamlanadi. Toʻlovni hisoblash tegishli davrlarda amalda boʻlgan qattiq maishiy chiqindilarni toʻplash va olib chiqib ketish xizmatlari uchun tariflar boʻyicha amalga oshiriladi. Jismoniy va yuridik shaxslar, shuningdek, yakka tartibdagi tadbirkorlar tomonidan ushbu Qoidalarning 8-bandida nazarda tutilgan chiqindilarni olib chiqib ketish xizmatlari uchun toʻlovlar bevosita xizmat koʻrsatuvchi tashkilotning bank hisob raqamiga 100 foiz oldindan toʻlov asosida amalga oshiriladi”; 21-band oʻz kuchini yoʻqotgan deb hisoblansin; 22 va 23-bandlar quyidagi tahrirda bayon etilsin: “22. Qattiq maishiy chiqindilarni toʻplash va olib chiqib ketish boʻyicha jismoniy va yuridik shaxslarga, shuningdek, yakka tartibdagi tadbirkorlarga koʻrsatilgan xizmatlar haqini markazlashgan tartibda toʻlash Agentlik tomonidan toʻlov topshiriqnomalarisiz avtomatik tarzda amalga oshiriladi. 23. Qattiq maishiy chiqindilarni toʻplash va olib chiqib ketish boʻyicha jismoniy va yuridik shaxslarga, shuningdek, yakka tartibdagi tadbirkorlarga koʻrsatilgan xizmatlar haqi ulardan qattiq maishiy chiqindilarni toʻplash va olib chiqib ketish boʻyicha koʻrsatilgan xizmatlar uchun majburiy toʻlovlarning kelib tushishiga koʻra markazlashgan tartibda xizmat koʻrsatuvchi tashkilotlarga toʻlanadi. Bunda Agentlikning maxsus bank hisobvaragʻida jamlangan mablagʻlar: xususiy sektordagi xizmat koʻrsatuvchi tashkilotlarga — ular tomonidan koʻrsatilgan xizmatlar uchun kelib tushgan majburiy toʻlovlarning 100 foizi miqdorida; davlat ulushi boʻlgan xizmat koʻrsatuvchi tashkilotlarga — ular tomonidan koʻrsatilgan xizmatlar uchun kelib tushgan majburiy toʻlovlarga hisoblangan qoʻshilgan qiymat soligʻi summasi toʻliq hamda mazkur majburiy toʻlovlar summasidan qoʻshilgan qiymat soligʻi summasi chegirilgandan soʻng qolgan toʻlovlarning 90 foizi miqdorida; qolgan mablagʻlar Agentlik va uning hududiy boʻlinmalari faoliyatini moliyalashtirish uchun yoʻnaltiriladi. Bunda banklar va banklararo hamda boshqa toʻlov tizimlaridan, shuningdek, Hisobga olishning yagona elektron tizimidan foydalanganlik uchun hamda jismoniy va yuridik shaxslarga yuborilgan SMS xabarnomalar uchun haq miqdori, Agentlik tomonidan xizmat koʻrsatuvchi tashkilotlarga koʻrsatilgan lizing xizmati toʻlovlari, davlat-xususiy sheriklik bitimlari asosida xizmat koʻrsatuvchi tashkilotlarga topshirilgan texnikalar boʻyicha muddati kelgan toʻlovlar va debitor qarzdorliklar, agar Agentlik va xizmat koʻrsatuvchi tashkilotlar oʻrtasida tuzilgan tegishli shartnomada (bitimda) ushbu toʻlovlarni akseptsiz tarzda ushlab qolish nazarda tutilgan boʻlsa, fuqarolik qonunchiligida belgilangan navbat boʻyicha Agentlikning maxsus tranzit hisobvaraqlarida xizmat koʻrsatuvchi tashkilotlarning jamlangan mablagʻlaridan akseptsiz tarzda bir yoʻla ushlab qolinishi mumkin”; 6-bobning nomi quyidagi tahrirda bayon etilsin: 24-banddan “Jismoniy shaxslar soʻzlari chiqarib tashlansin”; 27-bandda: birinchi va uchinchi xatboshilardagi tegishli kelishikdagi “jismoniy shaxslar” soʻzlari tegishli kelishikdagi “isteʼmolchilar” soʻzi bilan almashtirilsin; quyidagi mazmundagi toʻrtinchi xatboshi bilan toʻldirilsin: “Xizmat koʻrsatuvchi tashkilotlarning buxgalteriya hisobotlarida aks ettiriladigan yuridik va jismoniy shaxslarning hamda yakka tartibdagi tadbirkorlarning qarzdorligi va toʻlovlari toʻgʻrisidagi, shuningdek, shakllangan QQS toʻlovlari boʻyicha maʼlumotlar Hisobga olishning yagona elektron tizimidagi maʼlumotlar asosida shakllantiriladi”; quyidagi mazmundagi 321, 322 va 323-bandlar bilan toʻldirilsin: “321. Xizmat koʻrsatuvchi tashkilotlar chiqindi xizmatlari uchun toʻlovlarni hisoblashning haqqoniyligi va toʻgʻriligi uchun masʼul hisoblanadi hamda ushbu talablar buzilgan hollarda isteʼmolchiga yetkazilgan zararni qoplab beradi. 322. Isteʼmolchi 32-bandda nazarda tutilgan xatoliklar oqibatida, xizmat koʻrsatuvchi tashkilot tomonidan chiqindi xizmatlari uchun toʻlovlarni hisoblashda yoʻl qoʻyilgan kamchilik va xatoliklar oqibatida elektr energiyasi uchun toʻlovlarni qabul qilishda vaqtinchalik cheklov amaliyoti qoʻllanilishi natijasida yetkazilgan zararni qoplab berish toʻgʻrisida xizmat koʻrsatuvchi tashkilotga yozma, elektron yoki ogʻzaki shaklda ariza bilan murojaat qilishi mumkin. Xizmat koʻrsatuvchi tashkilotning aybi bilan chiqindi xizmatlari uchun toʻlovlarni hisoblashda kamchilik va xatoliklar fakti aniqlangan holatlarda, xizmat koʻrsatuvchi tashkilot isteʼmolchiga yetkazilgan zararni u aniqlangan kundan boshlab besh kun ichida ixtiyoriy ravishda isteʼmolchiga qoplab beradi. 323. Isteʼmolchi 32-bandda nazarda tutilgan xatoliklar oqibatida, xizmat koʻrsatuvchi tashkilot tomonidan qattiq maishiy chiqindi xizmatlari uchun toʻlovlarni hisoblashda yoʻl qoʻyilgan kamchiliklar oqibatida elektr energiyasi uchun toʻlovlarini qabul qilishni vaqtinchalik cheklash amaliyoti qoʻllanishi natijasida yetkazilgan zararni sud tartibida undirib olishi mumkin”; 37-bandda: uchinchi xatboshi quyidagi tahrirda bayon etilsin: “Bunda xizmat koʻrsatuvchi tashkilot tomonidan ushbu Qoidalar talablariga zid ravishda Hisobga olishning yagona elektron tizimiga oʻzgartirish kiritilganligi yoki qayta hisob-kitob qilinganligi aniqlangan hollarda Agentlikning hududiy boʻlinmalari tomonidan Hisobga olishning yagona elektron tizimiga notoʻgʻri kiritilgan maʼlumotlar shu kunning oʻzida tizimdan oʻchiriladi”; toʻrtinchi xatboshi chiqarib tashlansin; 39-bandda: sakkizinchi xatboshi chiqarib tashlansin; toʻqqizinchi — oʻn uchinchi xatboshilar tegishlicha sakkizinchi — oʻn ikkinchi xatboshilar deb hisoblansin; 41-bandda: yettinchi xatboshi quyidagi tahrirda bayon etilsin: “xizmat koʻrsatuvchi tashkilot tomonidan shartnoma majburiyatlari sifatsiz bajarilgan holatlarda hamda chiqindi xizmatlari uchun toʻlovlarni hisoblashda yoʻl qoʻyilgan kamchiliklar oqibatida elektr energiyasi uchun toʻlovlarni qabul qilishni vaqtinchalik cheklash amaliyoti qoʻllanishi natijasida yetkazilgan zararni qoplab berish boʻyicha xizmat koʻrsatuvchi tashkilotga yozma, elektron yoki ogʻzaki shaklda murojaat qilish va xizmat koʻrsatuvchi tashkilotdan xizmatlar toʻliq koʻrsatilmaganligi yoki tegishlicha boʻlmagan sifatdagi xizmatlar koʻrsatilganligi holatini tasdiqlovchi dalolatnomani tuzishni, shuningdek, aniqlangan kamchiliklarning belgilangan muddatlarda bartaraf etilishini talab qilish”; quyidagi mazmundagi toʻqqizinchi xatboshi bilan toʻldirilsin: “xizmat koʻrsatuvchi tashkilot tomonidan toʻlovlarni hisoblashda yoʻl qoʻyilgan kamchilik va xatoliklar natijasida yetkazilgan zararni qoplashni talab qilish”; toʻqqizinchi — oʻn ikkinchi xatboshilar tegishlicha oʻninchi — oʻn uchinchi xatboshilar deb hisoblansin; 42-bandda: toʻrtinchi xatboshi “uylarida” soʻzidan keyin “, yoki hududlarida” soʻzlari bilan toʻldirilsin; quyidagi mazmundagi oʻn ikkinchi xatboshi bilan toʻldirilsin: “yuridik shaxslar egallab turgan yer uchastkasida qattiq maishiy chiqindilarni toʻplash uchun gʻildirakli va zich yopiladigan qopqoqli hamda maxsus avtotransport vositasining manipulyatori bilan ishlashi uchun moslamaga ega boʻlgan konteynerlarni oʻrnatgan holda, qattiq maishiy chiqindilarni vaqtinchalik toʻplash va saqlash joylarini tashkillashtiradilar (agar ijara shartnomalarida boshqalar nazarda tutilmagan boʻlsa).”; oʻn ikkinchi xatboshi oʻn uchinchi xatboshi deb hisoblansin; 44-bandda: ikkinchi xatboshi quyidagi tahrirda bayon etilsin: “qonun hujjatlari va ushbu Qoidalarda belgilangan tartibda unga tuman (shahar) hududlari biriktirilganidan keyin, besh ish kuni mobaynida maishiy chiqindilarni toʻplash va olib chiqib ketish boʻyicha jismoniy shaxslarga xizmatlar koʻrsatish uchun ommaviy shartnoma havolasini qisqa xabar (SMS) orqali yuborish, tashkilotning rasmiy veb-sayti hamda ommaviy axborot vositalari orqali eʼlon qilish”; toʻrtinchi xatboshi quyidagi tahrirda bayon etilsin: “shartnomalarni ommaviy oferta uchun maxsus platformaga joylashtirib borish va maishiy chiqindilarni toʻplash va olib chiqib ketish boʻyicha xizmatlar koʻrsatish uchun yuridik shaxslar va yakka tartibdagi tadbirkorlar bilan ommaviy oferta asosida shartnomalar tuzish”; sakkizinchi xatboshi quyidagi tahrirda bayon etilsin: “xizmat koʻrsatuvchi tashkilot tomonidan qattiq maishiy chiqindilarni olib chiqib ketish jadvaliga rioya qilinmagan holatlarda isteʼmolchilarning xizmat koʻrsatuvchi tashkilotning dispetcherlik xizmatiga tushgan buyurtmanomalarini operativ tartibda (buyurtmanoma kelib tushgan kundan boshlab bir ish kunidan kechikmay) bajarish va bu haqida isteʼmolchilarni qisqa xabar (SMS) va ijtimoiy tarmoqlardagi rasmiy sahifa/kanallari orqali xabardor qilish”; yigirma uchinchi xatboshi quyidagi tahrirda bayon etilsin: “maishiy chiqindilarni toʻplash va olib chiqib ketish boʻyicha xizmatlar koʻrsatishning tartibi va tariflarining oʻzgarganligi toʻgʻrisida ushbu tariflar kuchga kirishidan oʻn besh kun avval xizmat koʻrsatuvchi tashkilotning stendida, mahalla fuqarolari yigʻinlari binolarida, eʼlonlar taxtasida eʼlonlar osish yoʻli bilan, shuningdek, rasmiy veb-sayti, qisqa xabar (SMS), ijtimoiy tarmoqlardagi rasmiy sahifa/kanallari va ommaviy axborot vositalari orqali isteʼmolchini xabardor qilish”; yigirma beshinchi xatboshi quyidagi tahrirda bayon etilsin: “isteʼmolchiga koʻrsatilayotgan xizmatlar sifati boʻyicha aniqlangan kamchiliklarni bartaraf etish va yangi kamchiliklarning oldini olish choralarini koʻrish, shuningdek, ommaviy shartnoma boʻyicha majburiyatlar bajarilmagan yoki lozim darajada bajarilmaganligi, toʻlovlarni hisoblashda yoʻl qoʻyilgan kamchiliklar uchun isteʼmolchiga yetkazilgan zararni qoplash”; yigirma yettinchi xatboshi quyidagi tahrirda bayon etilsin: “xizmat koʻrsatuvchi tashkilotning rasmiy veb-saytida, stendida, mahalla fuqarolari yigʻinlari binolarida, eʼlonlar taxtasida, shuningdek, ijtimoiy tarmoqlardagi rasmiy sahifa/kanallari orqali koʻrsatilayotgan xizmatlar, ularning amaldagi tariflari, toʻlov shartlari toʻgʻrisidagi maʼlumotlarni, shuningdek, qattiq maishiy chiqindilarni olib chiqib ketish jadvali, maishiy chiqindilarni toʻplash va olib chiqib ketish boʻyicha jismoniy shaxslarga xizmatlar koʻrsatish uchun ommaviy shartnomani joylashtirish”; quyidagi mazmundagi yigirma toʻqqizinchi xatboshi bilan toʻldirilsin: “Hisobga olishning yagona elektron tizimiga ulangan holda yuridik va jismoniy shaxslarga xizmat koʻrsatish”; yigirma toʻqqizinchi xatboshi oʻttizinchi xatboshi deb hisoblansin; v) 1-ilovaning matni quyidagi tahrirda bayon etilsin: 12. Vazirlar Mahkamasining 2019-yil 13-dekabrdagi 994-son qarori bilan tasdiqlangan Tovarlarning kelib chiqishini sertifikatlashni oʻtkazish tartibi toʻgʻrisidagi nizomning 2-bandi beshinchi xatboshisi quyidagi tahrirda bayon etilsin: “vakolatli organ — zimmasiga Oʻzbekiston Respublikasidan eksport (reeksport) qilinayotgan tovarlarga sertifikat berish funksiyasi yuklatilgan va Oʻzbekiston Respublikasi nomidan maʼmuriy hamkorlikni amalga oshiradigan organ. Oʻzbekiston Respublikasida Oʻzbekiston Respublikasi Investitsiyalar, sanoat va savdo vazirligi yoki u tomonidan vakolat berilgan organ vakolatli organ hisoblanadi, shuningdek, eksport qiluvchi / ariza beruvchining ariza-deklaratsiyasi asosida sertifikat berish Savdo-sanoat palatasi tomonidan ham amalga oshiriladi”. 13. Vazirlar Mahkamasining 2020-yil 28-iyuldagi 456-son qarori bilan tasdiqlangan Sinov laboratoriyalarining texnik jihatdan malakaliligini maʼqullash tartibi toʻgʻrisidagi nizomning 22-bandi ikkinchi xatboshisi quyidagi tahrirda bayon etilsin: “Komissiya ariza beruvchi tomonidan baholash jarayonida aniqlangan nomuvofiqliklar bartaraf etilganligi boʻyicha taqdim etilgan hujjatlar toʻliqligini oʻrganadi. Agar hisobotda keltirilgan maʼlumotlar nomuvofiqliklarni bartaraf etish uchun yetarli boʻlmasa, komissiya qoʻshimcha maʼlumotlarni soʻrashga haqlidir”. 14. Vazirlar Mahkamasining “Muhtoj shaxslarni protez-ortopediya moslamalari va reabilitatsiya qilishning texnik vositalari bilan taʼminlash tartibi toʻgʻrisidagi nizomni tasdiqlash haqida” 2021-yil 1-iyuldagi 411-son qarorining 3-bandi ikkinchi xatboshisidagi “Oʻzbekiston Respublikasi Iqtisodiyot va moliya vazirligi hamda Raqobatni rivojlantirish va isteʼmolchilar huquqlarini himoya qilish qoʻmitasining” soʻzlari “Oʻzbekiston Respublikasi Iqtisodiyot va moliya vazirligining” soʻzlari bilan almashtirilsin. 15. Vazirlar Mahkamasining 2022-yil 21-fevraldagi 80-son qarori bilan tasdiqlangan Maxsus elektron tizim orqali ayrim faoliyat turlarini litsenziyalash tartibi toʻgʻrisidagi yagona nizomga 13-ilovada: 5-pozitsiya quyidagi tahrirda bayon etilsin: 9-pozitsiya quyidagi tahrirda bayon etilsin: 12-pozitsiya quyidagi tahrirda bayon etilsin: 16. Vazirlar Mahkamasining 2022-yil 25-martdagi 133-son qarori bilan tasdiqlangan Qimmatbaho metallarni oltin izlovchilar usulida qazib olish faoliyatini amalga oshirish tartibi toʻgʻrisidagi nizomda: a) 5-bandda: birinchi xatboshidagi “yili tasdiqlangan” soʻzlari “chorakda tasdiqlanadigan” soʻzlari bilan almashtirilsin; quyidagi mazmundagi ikkinchi xatboshi bilan toʻldirilsin: “Talabgorlar hamda “Oʻzbekzargarsanoati” uyushmasi Yer qaʼridan foydalanish markaziga “E-auksion” elektron savdo platformasida auksion orqali realizatsiya qilinadigan yer qaʼri uchastkalari roʻyxatiga qoʻshimcha kiritish boʻyicha taklif kiritishi mumkin”; ikkinchi va uchinchi xatboshilar tegishlicha uchinchi va toʻrtinchi xatboshilar deb hisoblansin; uchinchi xatboshidagi “talabgorlar tomonidan” soʻzlari “talabgorlar yoki “Oʻzbekzargarsanoati” uyushmasidan” soʻzlari bilan almashtirilsin; b) 13-bandda: birinchi xatboshidagi “yili” soʻzi “chorakda” soʻzi bilan almashtirilsin; uchinchi xatboshi “talabgordan” soʻzidan keyin “yoki “Oʻzbekzargarsanoati” uyushmasidan” soʻzlari bilan toʻldirilsin; toʻrtinchi xatboshi “talabgorga” soʻzidan keyin “yoki “Oʻzbekzargarsanoati” uyushmasiga” soʻzlari bilan toʻldirilsin; v) 25-bandda: yettinchi — toʻqqizinchi bandlar quyidagi tahrirda bayon etilsin: “Yer qaʼridan foydalanuvchilar oltin izlovchilar usulida qazib olingan qimmatbaho metallar boʻyicha quyidagilarni taqdim qilishlari zarur: xar yili hisobot davridan keyingi yilning 15-fevraliga qadar Togʻ-kon sanoati va geologiya vazirligi huzuridagi Togʻ-kon, geologiya va sanoat xavfsizligini nazorat qilish hududiy inspeksiyalariga qimmatbaho metallar zaxiralarining harakatlanish ishlari toʻgʻrisida yillik hisobot (sochma oltin konlari boʻyicha); har chorakda hisobot choragidan keyingi oyning 10-sanasiga qadar Oʻzbekiston Respublikasi Markaziy bankiga qabul kassalari, xarid qilish markazlari, affinaj korxonalar, shuningdek, qimmatbaho metallar va qimmatbaho toshlardan yasalgan zargarlik buyumlari hamda boshqa buyumlarni ishlab chiqarish huquqiga ega boʻlgan tadbirkorlik subyektlariga topshirilgan qimmatbaho metallar miqdori toʻgʻrisida hisobot”; g) 27-bandning uchinchi xatboshisi “sotish” soʻzidan keyin “(xarid qilish markazlari yoki affinaj korxonalarga topshirish yoki sotish maqsadida birlamchi gravitatsiyaviy usulda qayta ishlangan boʻsh togʻ jinslarini yer uchastkasi hududidan olib chiqish bundan mustasno)” soʻzlari bilan toʻldirilsin; d) 28-band quyidagi tahrirda bayon etilsin: “28. Yer qaʼridan foydalanuvchilar tomonidan belgilangan tartibda qazib olingan qimmatbaho metallar qabul kassalari, xarid qilish markazlari, affinaj korxonalar, shuningdek, qimmatbaho metallar va qimmatbaho toshlardan yasalgan zargarlik buyumlari hamda boshqa buyumlarni ishlab chiqarish huquqiga ega boʻlgan tadbirkorlik subyektlariga kelishilgan narxlarda sotiladi”; e) 29-banddan “oltinni qayta ishlash korxonalari bilan shartnoma asosida” soʻzlari chiqarib tashlansin; j) 31-band quyidagi tahrirda bayon etilsin: “31. Qabul kassalari affinaj korxonalar, shuningdek, qimmatbaho metallar va qimmatbaho toshlardan yasalgan zargarlik buyumlari hamda boshqa buyumlarni ishlab chiqarish huquqiga ega boʻlgan tadbirkorlik subyektlari tomonidan ham tashkil etilishi mumkin”; z) 33-banddagi “qabul kassalariga topshirishga majbur” soʻzlari “qabul kassalari, xarid qilish markazlari, affinaj korxonalar yoki qimmatbaho metallar va qimmatbaho toshlardan yasalgan zargarlik buyumlari hamda boshqa buyumlarni ishlab chiqarish huquqiga ega boʻlgan tadbirkorlik subyektlariga topshirishga majbur” soʻzlari bilan almashtirilsin; i) 46-band quyidagi tahrirda bayon etilsin: “46. Tarkibida qimmatbaho metallar boʻlgan xomashyo qabul kassalari, xarid qilish markazlari, affinaj korxonalar yoki qimmatbaho metallar va qimmatbaho toshlardan yasalgan zargarlik buyumlari hamda boshqa buyumlarni ishlab chiqarish huquqiga ega boʻlgan tadbirkorlik subyektlariga topshirilgandan soʻng yer qaʼridan foydalanuvchi bilan hisob-kitob shartnoma asosida 3 kundan oshmagan muddatda amalga oshirilishi lozim”; k) 62-bandda: “6” raqami “3” raqami bilan almashtirilsin; quyidagi mazmundagi ikkinchi xatboshi bilan toʻldirilsin: “Yer qaʼri uchastkalaridan foydalanish huquqi muddatidan oldin bekor qilingan kundan boshlab 1 oy muddat davomida ushbu yer qaʼri uchastkalari ularni rekultivatsiya qilinmagan holda elektron onlayn-auksion savdolariga chiqariladi”; l) 63-bandda: ikkinchi xatboshidagi “1 yil” soʻzlari “3 oy” soʻzlari bilan almashtirilsin; quyidagi mazmundagi yettinchi xatboshi bilan toʻldirilsin: “Yer qaʼri uchastkalaridan foydalanish huquqi muddatidan oldin bekor qilingan kundan boshlab 1 oy muddat davomida ushbu yer qaʼri uchastkalari ularni rekultivatsiya qilinmagan holda elektron onlayn-auksion savdolariga chiqariladi”; 17. Vazirlar Mahkamasining 2023-yil 21-dekabrdagi 674-son qarori bilan tasdiqlangan Oʻrmon fondi yer uchastkalarini elektron onlayn-auksion orqali ijaraga berishning maʼmuriy reglamentida: a) 3-bandning oʻn ikkinchi xatboshisi “oʻrmon bilan qoplangan yerlar” soʻzlaridan soʻng “(bundan ekologik turizm, rekreatsiya, sogʻlomlashtirish va dam olish maskanlari hamda ovchilik xoʻjaligini tashkil etish uchun, shuningdek, yovvoyi hayvonlarni takror koʻpaytirish va urchitish pitomnigini tashkil etish uchun oʻrmon fondi yerlarini ijaraga berish mustasno)” soʻzlari bilan toʻldirilsin; b) 6-bandda: oʻninchi xatboshi quyidagi tahrirda bayon etilsin: “ovchilik xoʻjaligini tashkil etish uchun — 10 gektargacha yer uchastkasi ovchilik bazalari va 100 gektargacha yer uchastkasi pitomniklar barpo etish uchun bitta lot sifatida”; quyidagi mazmundagi oʻn toʻrtinchi xatboshi bilan toʻldirilsin: “Bunda ekologik turizm, rekreatsiya, sogʻlomlashtirish hamda dam olish maskanlari, ovchilik xoʻjaligini tashkil etish uchun, shuningdek, yovvoyi hayvonlarni takror koʻpaytirish va urchitish pitomnigini tashkil etish uchun ijaraga berilgan oʻrmon fondi yer uchastkalarida yengil konstruksiyali qurilmalarni oʻrnatgan holda zarur infratuzilma va turistik obyektlarni barpo etishga ruxsat beriladi”; v) quyidagi mazmundagi 91-band bilan toʻldirilsin: “91. Oʻrmon fondining foydalanilmayotgan yer uchastkalarini ekologik turizm, rekreatsiya, sogʻlomlashtirish hamda dam olish maskanlari, ovchilik xoʻjaligini, shuningdek, yovvoyi hayvonlarni takror koʻpaytirish va urchitish pitomnigini tashkil etish uchun elektron onlayn-auksionga qoʻyish boʻyicha takliflar Ekologiya vazirligi huzuridagi “Ekoturizm va ovchilikni rivojlantirish departamenti” davlat muassasasi tomonidan tayyorlanadi va “E-IJARA” AT orqali ushbu Reglamentning 9-bandida keltirilgan maʼlumotlar bilan ijrochiga yuboriladi. Bunda ovchilik xoʻjaligini tashkil etish uchun oʻrmon fondi yer uchastkalarini elektron onlayn-auksionga qoʻyish boʻyicha takliflarda Ekologiya vazirligi tomonidan belgilangan tartibda minimal investitsiya majburiyatlari, biriktiriladigan ov qilish joylari maydonini va ulardan foydalanganlik uchun undiriladigan yillik haq miqdorini belgilashga oid shartlar koʻrsatiladi”; g) quyidagi mazmundagi 401 va 402-bandlar bilan toʻldirilsin: “401. Ijara shartnomasi imzolanganidan soʻng yigirma kun muddatda ijaraga oluvchi va Ekologiya vazirligi oʻrtasida ijaraga berilgan yer uchastkalariga tutash hududdagi ov qilish joylarini ovchilik xoʻjaligini yuritish uchun biriktirib berish toʻgʻrisida shartnoma tuziladi. Bunda: biriktirilgan ov qilish joylaridan foydalanganlik uchun undiriladigan yillik haq miqdori Iqtisodiyot va moliya vazirligi bilan kelishgan holda Ekologiya vazirligi tomonidan belgilanadi; boshqa shaxslarga biriktirilgan ov qilish joylarining takroran biriktirib berilishiga yoʻl qoʻyilmaydi. 402. Quyidagi hollarda ovchilik xoʻjaligi tashkil etish uchun yer uchastkalarini ijaraga berish shartnomasi belgilangan tartibda bekor qilinadi va yer uchastkalari qayta elektron-onlayn auksionga chiqariladi: ijaraga oluvchi ovchilik xoʻjaligini yuritish uchun ijaraga berilgan yer uchastkalariga tutash hududdagi ov qilish joylarini berish toʻgʻrisidagi shartnomani tuzishdan bosh tortgan taqdirda; Ijara shartnomasi bekor qilingan taqdirda Ekologiya vazirligi bilan tuzilgan ov qilish joylarini berish toʻgʻrisidagi shartnoma ham bekor qilinadi”; d) 1-ilovaning 10-pozitsiyasi “Foydalanish maqsadlari” ustunidagi “Ovchilik faoliyati uchun” soʻzlari “Ovchilik xoʻjaligini tashkil etish uchun” soʻzlari bilan almashtirilsin. 18. Vazirlar Mahkamasining 2024-yil 1-maydagi 256-son qarori bilan tasdiqlangan Xoʻjalik yurituvchi subyektlarni tabiiy monopoliya subyekti sifatida eʼtirof etish tartibi toʻgʻrisidagi nizomning 6-bandi uchinchi xatboshisi quyidagi tahrirda bayon etilsin: “Xoʻjalik yurituvchi subyektlarning asosiy faoliyat turi statistika organlarining korxonalar va tashkilotlar yagona davlat registrida qayd etilgan Iqtisodiy faoliyat turlarini tasniflash (IFUT) kodi hamda taʼsis hujjatlari asosida aniqlanadi”. 19. Vazirlar Mahkamasining “2024-yil hosilidan bugʻdoy xarid qilish va ichki bozorda narxlar barqarorligini taʼminlash chora-tadbirlari toʻgʻrisida” 2024-yil 11-iyundagi 325-son qarorining 9-bandi “a” kichik bandining uchinchi xatboshisidan “hamda Raqobatni rivojlantirish va isteʼmolchilar huquqlarini himoya qilish qoʻmitasi” soʻzlari chiqarib tashlansin. 20. Vazirlar Mahkamasining “Oʻzbekiston Respublikasi Ichki ishlar vazirligi huzuridagi Jazoni ijro etish departamenti va uning tizimidagi jazoni ijro etish muassasalarining bino va inshootlaridan samarali foydalanish hamda sohaga zamonaviy axborot-kommunikatsiya texnologiyalarini joriy etish chora-tadbirlari toʻgʻrisida” 2024-yil 27-iyundagi 358-son qarorining 3-bandi “v” kichik bandidagi “Raqobatni rivojlantirish va isteʼmolchilar huquqlarini himoya qilish qoʻmitasi” soʻzlari “narxlarni tartibga solish organi” soʻzlari bilan almashtirilsin. 22. Vazirlar Mahkamasining 2025-yil 20-yanvardagi 22-son qarori bilan tasdiqlangan Oʻzbekiston Milliy teleradiokompaniyasi tizimidagi tashkilotlarni rivojlantirish jamgʻarmasi toʻgʻrisidagi namunaviy nizomning 8-bandi toʻqqizinchi xatboshisi “ijodiy-ishlab chiqarish xodimlariga” soʻzlaridan oldin “tayyorlangan teledasturlarning saviyasi va reytingidan kelib chiqib, Oʻzbekiston MTRK Ijodiy kengashi tavsiyasiga asosan mehnatga haq toʻlashning eng kam miqdorining oʻn baravarigacha ragʻbatlantirish, shuningdek” soʻzlari bilan toʻldirilsin. 1. Vazirlar Mahkamasining “Oʻzbekiston Milliy teleradiokompaniyasining hududiy boʻlinmalari faoliyatini tashkil etish chora-tadbirlari toʻgʻrisida” 2006-yil 14-fevraldagi 23-son qarori. 2. Vazirlar Mahkamasining “Yoshlar” teleradiokanali” aksiyadorlik jamiyati faoliyatini takomillashtirish toʻgʻrisida” 2017-yil 21-avgustdagi 649-son qarori. 3. Vazirlar Mahkamasining “Foreign Languages” xorijiy tillar teleradiokanalini tashkil etish chora-tadbirlari toʻgʻrisida” 2021-yil 27-avgustdagi 546-son qarori.